CELEX: C2005/057/64
Language: et
Date: 2005-03-05 00:00:00
Title: Kohtuasi T-504/04: S.p.a. Navigazione Libera del Golfo 29. detsembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/37
            
         S.p.a. Navigazione Libera del Golfo 29. detsembri 2004. aasta hagi Euroopa Ühenduste Komisjoni vastu
   (Kohtuasi T-504/04)
   (2005/C 57/64)
   Kohtumenetluse keel: itaalia
   S.p.a. Navigazione Libera del Golfo, asukoht Napoli (Itaalia), esitas 29. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu komisjoni 16. märtsi 2004. aasta otsuse (1) EÜ artikli 88 lõike 2 esimese lõigu ja EÜ artikli 86 lõiget 2 kohaldades, millega kiideti heaks Itaalia poolt riigi osalusega meretranspordi äriühingule Caremar (Gruppo Tirrenia) makstava abi kord, tühistamiseks. Hageja esindaja on advokaat S. Ravenna.
   Hageja palub esimese astme kohtul:
   
               1)
            
            
               tühistada artikli 3 lõige 1 osas, millega lubatakse Caremarile alates 1. jaanuarist 1992 makstud abi reisijateveoks laevadega liinil Napoli Beverello – Capri ja määrata 6. augustist 1989 alates ebaseaduslikult saadud abi tagasimaksmine;
            
         
               2)
            
            
               tühistada artikli 3 lõike 2 punkt a osas, millega sätestatakse abi lõpetamine regulaarsetele “reisijate kiirtranspordi” teenustele liinil Napoli Beverello – Capri alates 1. septembrist 2004, mitte aga 6. augustist 1989, ja määrata samaaegselt Caremari poolt sellest viimasest kuupäevast alates ebaseaduslikult saadud abi tagasimaksmine;
            
         
               3)
            
            
               määrata Caremari kohustuse vähendada reisijate “kiir”-transpordi mahtusid pärast vastavate teenuste lõpetamist alates 1. jaanuarist 2005 rakendamine;
            
         
               4)
            
            
               teise võimalusena, kui esimese astme kohus ei tühista artikli 3 lõiget 1 ülal punktis 1 toodud tähtaegadel:
               
                           a.
                        
                        
                           määrata Caremari poolt 29 kuu jooksul alates 6. augustist 1989 kuni 1. jaanuarini 1992 (loa kehtimahakkamise kuupäev) ebaseaduslikult saadud abi tagasimaksmine;
                        
                     
                           b.
                        
                        
                           tühistada lõike 2 punktis d sisalduv säte osas, milles ei nõuta Caremarile ülesandeks tehtud avalike teenustega kaasnevate kulude ja ülekulude ning igal aastal makstud abisumma avalikustamist;
                        
                     
                           c.
                        
                        
                           tühistada artikkel 5 osas, milles ei kehtestata abide eelneva teatamise kohustust Caremari poolt küsitavate piletihindade muutuste, sh grupisoodustuste, korral.
                        
                     
         
               5)
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hagejaks olev äriühing, kes Campania maakonna 14. detsembri 2001. aasta otsuse tagajärjel omab avaliku teenuste osutamise täpseid kohustusi ilma mingi hüvitiseta, vaidlustab komisjoni 16. märtsi 2004. aasta otsuse Itaalia poolt meretranspordi ettevõtjatele Adriatica, Caremar, Siremar, Saremar ja Toremar (Gruppo Tirrenia) antud riigiabi kohta (Euroopa Liidu Teatajas veel avaldamata), eelkõige liini Napoli Beverello – Capri käsitlevad vaidlustatud otsuse sätted artikli 3 lõikes 1 ja lõike 2 punktis a.
   Nende sätetega:
   
               —
            
            
               lubatakse Caremarile alates 1. jaanuarist 1992 makstud abi reisijateveoks laevadega liinil Napoli Beverello – Capri ja
            
         
               —
            
            
               sätestatakse abi lõpetamine regulaarsetele “reisijate kiirtranspordi” teenustele liinil Napoli Beverello – Capri, aga alles alates 1. septembrist 2004.
            
         Hageja sõnul on Caremarile pandud avalike teenuste osutamise ülekulude kompenseerimiseks antud abi lubamine ebaseaduslik, kuna käesoleval juhul ei ole õigusnormidega nõutud tingimused täidetud. Seetõttu on rikutud EÜ artikli 86 lõiget 2, nõukogu 7. detsembri 1992. aasta määrust (EMÜ) nr 3577/92 ja kohustust piisavalt ja vastuoludeta põhjendada.
   Täpsemalt väidab hageja, et:
   
               —
            
            
               liinil Napoli Berevello – Capri on alati olnud kaks eraõiguslikku transpordiettevõtjat (N.L.G. ja S.N.A.V.), kes osutavad täiesti identseid teenuseid terve aasta vältel; arvestades turujõudude mõju, ei ole avalike teenuste kohustuste panemine Caremarile üldse vajalik;
            
         
               —
            
            
               sellegipoolest on ka nende kahe eraõigusliku äriühingu tagatavad teenused hõlmatud Campania maakonna poolt peale sunnitud avalik-õigusliku lepinguga, millega sätestatakse avalike teenuste kohustused graafikute, piletihindade, regulaarsuse, jätkuvuse, laevastiku tüübi ja teenuste kvaliteedi osas, mis on analoogsed Caremarile pandud avalike teenuste kohustustega;
            
         
               —
            
            
               nende teenuste osutamisel tekivad Caremaril tohutud käitamiskahjud, mida juba 1974. aastast saadik kompenseeritakse arvestatava abiga nimetusega “iga-aastased majandusliku taastasakaalustamise toetused” (Campania maakonna selge otsuse tagajärjel on eraõiguslikud ettevõtjad toetuste saajate hulgast välistatud);
            
         
               —
            
            
               kuna Caremarile pandud avaliku teenuse hinda ei määratud avaliku pakkumismenetlus tulemusel, oleks komisjon pidanud riigiosalusega ettevõtjale makstud toetuste sobivuse hindamiseks analüüsima ülekulusid, võttes aluseks võrreldavaid teenuseid osutava keskmise ettevõtja käitamiskulud (näiteks samal Napoli – Capri liinil konkureerivate eraõiguslike ettevõtjate kulud).
            
         Lõpuks on komisjon võimu kuritarvitanud, kuna ta lisas vaidlustatud otsusesse turu jaotamise kriteeriumid, mis kehtestavad ajalisel alusel eristuse laevadega osutatud teenuste ja kiirsõidukitega osutatud teenuste vahel, ning nende kriteeriumite tagajärjel lubati tegevusabi kord Caremari poolt laevadega osutatud transporditeenustele, mida vastasel juhul ei oleks kunagi kokkusobivaks tunnistatud, pidades silmas täiesti võrreldavates tingimustes reisijateveo teenuseid osutavate eraõiguslike ettevõtjate poolt pakutavat konkurentsi.
   
      (1)  Euroopa Liidu Teatajas veel avaldamata otsus.